jkorsvik/nowiki_second_scrape_merged huggingface dataset:
Spikerslag

Innen bygg og anlegg betegner et spikerslag et solid forankringspunkt hvor man kan feste en spiker (eller skrue) for å henge opp noe av en viss belastning. Ordet spikerslag brukes som regel ikke om det som primært er bærende konstruksjoner, men istedet komponenter hvis hovedfunksjon er å gi festepunkt for «sekundære bygningselementer som kledning, panel eller lignende». Bærende konstruksjoner kan dog i mange tilfeller også brukes som spikerslag. Spikerslaget blir et enkelt sted å feste ting i, og spikerslaget kan igjen være festet i bindingsverk, mur, betong eller andre materialer og konstruksjoner. Et spikerslag kan for eksempel bestå av en plate eller en bjelke, og kan være montert horisontalt eller vertikalt.


== Eksempler ==
Et vanlig eksempel på spikerslag er en losholt, og losholt og spikerslag brukes noen ganger om hverandre nesten som synonymer, men er ikke det samme. Et annet eksempel kan være stendere i gipsvegger, som kan fungere som spikerslag for å henge opp tunge gjenstander som TV-er eller veggmonterte skap. Både stendere og losholter monteres normalt inn i veggene før man har fått på kledning og utgjør en del av veggens konstruksjon.
Et tredje eksempel på spikerslag som kan monteres i ettertid uten å åpne en vegg av bindingsverk, kan være å feste en kryssfinerplate utenpå veggens indre eller ytre kledning, så den spenner mellom to stendere. Behovet kan være å gi solid feste for oppheng av tunge gjenstander mellom to stendere.
Et fjerde eksempel kan være å henge opp en kryssfinerplate på en betongvegg og feste den mot betongveggen med for eksempel ekspansjonsbolter eller skrueplugger. Man kan da igjen feste andre ting til kryssfinerplaten ved hjelp av vanlige treskruer.
Spikerslag kan også vise til biter av trelast som gir festepunkt til sekundære bygningselementer som dører, vinduer, tregulv og så videre videre til primære konstruksjoner som er støpte eller murte. Slike spikerslag kalles også tilfarere.


== Alternativer til spikerslag ==
På vegger av bindingsverk velger man i noen tilfeller å konstruere gipsvegger med et lag med kryssfinerplater bak gipsplatene, og kryssfineren vil da i mange tilfeller kunne utføre samme funksjon over hele veggen som spikerslag ellers ville gjort på kun utvalgte steder på veggen.


== Andre betydninger ==
Spikerslag blir noen ganger misforstått å bety et hammerslag (et slag med hammer, formodentlig på en spiker), eller et merke i overflaten etter et hammerslag, eller hullet i overflaten etter at en spiker er slått langt inn i treverket. Alle disse betydningene er feil i en byggefaglig sammenheng.


== På andre språk ==
En engelsk-norsk ordbok foreslår batten som engelsk ord for spikerslag. Det engelske ordet batten(en) kan også ha flere betydninger, deriblant labank.


== Se også ==
Bjelkelag
Fransk treskrue, skrueplugg og ekspansjonsbolt, eksempler på festemetoder som kan være relevante for spikerslag
Modulsystemet
Stenderfinner
Tilfarer


== Referanser ==
Mina Bergersen

Mina Schaathun Bergersen (født 10. juli 2003) er en norsk fotballspiller fra Horten, som spiller for Roma i Serie A.
Hun gikk gradene i Borre IF opp til A-laget i 4. divisjon. Før 2020-sesongen gikk hun til Sandefjord i 2. divisjon, men sesongen kom aldri i gang grunnet koronapandemien.I 2021 gikk hun til Øvrevoll Hosle i 1. divisjon. I juni 2021 var hun på prøvespill i italienske Roma, og i august 2021 ble det kjent at hun hadde signert en toårskontrakt med klubben. I januar 2022 debuterte hun i Serie A og fikk en drømmestart da hun kom innpå og scoret i sin første kamp.


== Referanser ==


== Eksterne lenker ==
(de) Mina Schaathun Bergersen – Soccerdonna 
(en) Mina Schaathun Bergersen – FBref
Langrenn under Vinter-EYOF 2022

Langrenn under Vinter-EYOF 2022 ble arrangert fra 21. til 25. mars på Vuokatti Sport Biathlon Stadium i Vuokatti i Finland.


== Program ==


== Medaljeoversikt ==


=== Medaljetabell ===
      Vertsnasjon (Finland)


=== Gutter ===


=== Jenter ===


=== Miksøvelser ===


== Referanser ==
Julie Hoff Klæboe

Julie Elise Hoff Klæboe (født 7. august 1999) er en norsk fotballspiller som spiller for Røa.


== Referanser ==


== Eksterne lenker ==
(de) Julie Elise Hoff Klæboe – Soccerdonna 
(en) Julie Elise Hoff Klæboe – FBref
Selvlosser

En selvlosser, også kalt selvlossende skip, er et skip som har utrustning som gjør det mulig for skipets mannskap å losse lasten sin selv, uten assistanse fra personell eller utstyr i land.Selvlossende skip kan være utstyrt med gravemaskin, kran, lossebelter eller andre hjelpemidler som gjør at skipet kan losse uten hjelp fra land.


== Selvlossere i Norge ==
I Norge benyttes det relativt mange selvlossere, eksempler på disse er MS «Roslagen», MS «Faktor» eller MS «With Frohavet».Den første norske selvlosseren utrustet med gravemaskin skal angivelig ha vært MS «Portør».


== Referanser ==
Turtwig

Turtwig (ナエトル Naetle på japansk) er en av starter-Pokémonene (sammen med Chimchar og Piplup) i spillene Pokémon Diamond og Pearl som kommer til Europa i juni/juli 2007. Den er av typen Grass Pokémon. Navnet kommer av det engelske ordetene «turtle», som betyr «skilpadde», og «twig», som betyr «kvist». Turtwig er nr. 387 i National Pokédex. Turtwig utvikler seg til Grotle ved level 18 og til slutt til Torterra ved level 32.


== Eksterne lenker ==

(en) «Turtwig» på Bulbapedia
(en) «Turtwig» på Pokémon Wikia
Chimchar

Chimchar (ヒコザル Hikozaru på japansk) er en av starter-Pokémonene (sammen med Turtwig og Piplup) i spillene Pokémon Diamond og Pearl som kommer til Europa i juni/juli 2007. Den er av typen Fire Pokémon. Navnet kommer av det engelske ordetene «chimp», som betyr «sjimpanse», og «char», som betyr «røye». Chimchar er nr. 390 i National Pokédex. Chimchar utvikler seg til Monferno ved level 14 og til slutt til Infernape ved level 36.


== Eksterne lenker ==

(en) «Chimchar» på Bulbapedia
(en) «Chimchar» på Pokémon Wikia
Buizel

Buizel (ブイゼル Buoysel på japansk) er en Pokémon i spillene Pokémon Diamond og Pearl som kommer til Europa i juni/juli 2007. Den er av typen Water Pokémon. Navnet kommer av det engelske ordetene «buoy», som betyr «bøye», og «weasel», som betyr «snømus». Buizel er nr. 418 i National Pokédex. Buizel utvikler seg til Floatzel ved level 36.


== Eksterne lenker ==

(en) «Buizel» på Bulbapedia
(en) «Buizel» på Pokémon Wikia
Fransk treskrue

En fransk treskrue er en betegnelse som brukes om store treskruer med utvendig sekskanthode og grove gjenger. De brukes først og fremst til konstruksjonsdetaljer som skal monteres i bindingsverket på trekonstruksjoner eller på tilfarere i betong. Franske treskruer fås i forskjellige materialer og overflatebehandlinger, eksempelvis varmforsinket eller rustfritt stål. Det finnes også varianter med flensskive under sekskanthodet for økt friksjon mot det underliggende materialet.


== Forboring ==
Forboring kan være nødvendig for å lette monteringen og hindre at treverket sprekker. Det finnes også varianter med borspiss som til en viss grad letter skruingen. For noen skruer må man forbore med to ulike diametre til to ulike dybder, og delen for gjengepartiet skal da bores til mellom 0.9-1 av bunnen til gjengene, mens ugjenget stamme skal bores til diameter. Uten forboring får skruen mindre kapasitet, og treverket kan lettere sprekke. Noen franske treskruer har fiberkutt som kan minske behovet for forboring.


== Benevnelse ==
Franske treskruer benevnes etter nominell diameter og total skruelengde (ekskludert hode). For eksempel vil en 8×50-skrue ha 8 mm nominell diameter (ytrediameteren på gjengene vil i praksis være noen tidels millimeter mindre), og kan ha et gjengeparti med eksempelvis 30 mm gjengelengde.
DIN 571 er en vanlig standard for metriske franske treskruer.


== Etymologi ==
Navnet fransk treskrue ser tilsynelatende ut til å bli brukt i Norge og Sverige. Disse skruene kan trekkes til med en pipenøkkel eller skiftenøkkel, og skiftenøkkel på engelsk heter wrench. Ifølge svensk Wikipedia er en mulig forklaring at noen i byggebransjen har feiltolket eller forvansket ordet wrench til french og at den norsk-svenske benevnelsen kommer derav.


== Se også ==
Spikerslag


== Referanser ==
Jigglypuff

Jigglypuff (プリン Purin på japansk) er en Pokémon i spillene Pokémon Red og Blue som kommer til Europa i oktober 1999. Den er av typen Normal/Fairy Pokémon. Navnet kommer av det engelske ordetene «jiggly» og «puff», refererer til dens vaklende form og dens evne til å blåse opp seg selv. Jigglypuff er nr. 039 i National Pokédex. Igglybuff utvikler seg til Jigglypuff ved at man maksimerer «friendship» (vennskap). Jigglypuff utvikler seg til Wigglytuff ved å bruke «Moon Stone» (månestein).


== Eksterne lenker ==

(en) «Jigglypuff» på Bulbapedia
(en) «Jigglypuff» på Pokémon Wikia
Iris De Martin Pinter

Iris De Martin Pinter (født 2. august 2004) er en italiensk langrennsutøver, som representerer C.S. Carabinieri.


== Idrettskarriere ==
Pinter representerte Italia under Vinter-OL for ungdom 2020. Der kom hun på 20.-plass i langrennscross, 42.-plass på sprinten og 43.-plass på 5 km klassisk. Hun deltok i Junior-VM på ski 2021, og kom der på 19.-plass på sprinten og 40.-plass på 5 km fri teknikk. På stafetten kom Italia på 12.-plass.Under Junior-VM på ski 2022 på Lygnasæter i Norge kom hun på niendeplass på sprinten og 17.-plass på 5 km klassisk. I tillegg deltok hun på Italias stafettlag som kom på åttendeplass på 4 x 3,3 km stafett. Hun deltok i langrenn under Vinter-EYOF 2022, og vant der 5 km klassisk. På sprinten kom hun på tredjeplass, bak Tove Ericsson og Elin Näslund, begge fra Sverige.


== Referanser ==


== Eksterne lenker ==
(en) Iris De Martin Pinter – Olympedia 
(en) Iris De Martin Pinter – FIS (langrenn)
Vileplume

Vileplume (ラフレシア Ruffresia på japansk) er en Pokémon i spillene Pokémon Red og Blue som kommer til Europa i oktober 1999. Den er av typen Grass/Poison Pokémon. Navnet kommer av det engelske ordetene «vile», refererer til lukten, og «plume», refererer til blomst. Vileplume er nr. 045 i National Pokédex. Gloom utvikler seg til Vileplume ved å bruke «Leaf Stone» (bladstein). Dette er en av de endelige formene for Oddish, den andre er Bellossom.


== Eksterne lenker ==

(en) «Vileplume» på Bulbapedia
(en) «Vileplume» på Pokémon Wikia
Bellossom

Bellossom (キレイハナ Kireihana på japansk) er en figur i Pokémon-spillet Pokémon Gold og Silver som ble lansert i Europa i april 2001. Den er av typen Grass Pokémon. Navnet kommer fra italiensk «bella»/«belle», som betyr «vakker», og engelsk «blossom». Bellossom er nr. 182 i National Pokédex. Gloom utvikler seg til Bellossom ved å bruke «Sun Stone» (solstein). Dette er en av de endelige formene for Oddish, den andre er Vileplume.


== Eksterne lenker ==

(en) «Bellossom» på Bulbapedia
(en) «Bellossom» på Pokémon Wikia
Tora Ose

Tora Ose (født 10. mai 2003) er en norsk fotballspiller som spiller for Arna-Bjørnar.Hun har landskamper for J15, J16, J17 og J19-landslaget til Norge.


== Referanser ==


== Eksterne lenker ==
(no) Tora Ose – Norges Fotballforbund 
(de) Tora Ose – Soccerdonna 
(en) Tora Ose – FBref
National Football League Management Council

National Football League Management Council er en ideell organisasjon for lag i National Football League (NFL) som representerer medlememene under forhandlinger relatert til tariffavtalen med NFL Players Association. Organisasjonen er basert i New York og ledes av NFL Executive Vice President of Labor Relations, Harold Henderson.


== Referanser ==
Spagettikode

Spagettikode brukes nedsettende om ustrukturert, uoversiktlig kildekode. Ofte følger kodelogikken lange, lineære kjeder uten å dele opp koden på logiske måter. Spagettikode finner en en motsetning i strukturert programmering, der man skriver koden i en oversiktlig trestruktur. 
Det er usikkert når begrepet ble benyttet for første gang. Begrepet ble benyttet av Guy Lewis Steele i 1977 i artikkelen Macaroni is Better Than Spaghetti i Proceedings of the 1977 symposium on artificial intelligence and programming languages. og av Richard Conway i 1978 i boken A primer on disciplined programming using PL/I, PL/CS, and PL/CT. Lignende negativt ladede begreper som benyttes om dårlig strukturert kode er «lasagnekode», der koden er inndelt i for mange logiske lag; «raviolikode», der koden er inndelt i for små deler, og «pizzakode», der koden har en mer villkårlig, flat struktur.


== Referanser ==
Micrillus

Micrillus er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er middelsstore, slanke, kortbeinte kortvinger som i stor grad lever nede i bakken.


== Utseende ==
Middelsstore (gjerne 5-6 millimeter), lange og smale, sylindriske kortvinger. På farge er de mørke. Hodet er rundet, fasettøynene ganske små, antennene forholdsvis korte. Halsen er markert, men forholdsvis tykk. Pronotum er nesten rektangulært sett ovenfra, med litt avrundede hjørner. Dekkvingene er litt rundede, bakkroppen lang og sylindrisk.


== Levevis ==


== Utbredelse ==
Slekten er utbredt i Asia.


== Systematisk oversikt ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien smalkortvinger Paederinae Fleming, 1821
Stammen Lathrobiini Laporte de Castelnau, 1835
Understammen Lathrobiina Laporte de Castelnau, 1835
Slekten Micrillus Raffray, 1873
Micrillus aegyptiacus (Bernhauer, 1910)
Micrillus aethiopicus (Cameron, 1947)
Micrillus badius (Motschulsky, 1858)
Micrillus biskrensis (Fauvel, 1898)
Micrillus bispinosus Assing, 2019
Micrillus coloratus Assing, 2018
Micrillus distortus Assing, 2013
†Micrillus electrus Bogri, Solodovnikov, Kypke & Żyła, 2020
Micrillus flavescens (Motschulsky, 1858)
Micrillus hamatus Assing, 2018
Micrillus hypogaeus (Peyerimhoff, 1907)
Micrillus indicus (Eppelsheim, 1890)
Micrillus intermedius (Cameron, 1936)
Micrillus irakensis (Cameron, 1940)
Micrillus keiseri (Scheerpeltz, 1961)
Micrillus kongi Assing, 2018
Micrillus nepalensis (Assing, 2013)
Micrillus nigriceps (Cameron, 1931)
Micrillus pallidus (Reitter, 1887)
Micrillus rossianus Assing, 2019
Micrillus rougemonti Assing, 2018
Micrillus scabrosus (Fauvel, 1875)
Micrillus siamensis Assing, 2013
Micrillus subterraneus Raffray, 1873
Micrillus sudanicus Assing, 2008
Micrillus sumbaensis (Scheerpeltz, 1957)
Micrillus sutteri (Scheerpeltz, 1957)
Micrillus suturalis (Cameron, 1930)
Micrillus tenuipennis Assing, 2008
Micrillus testaceus (Erichson, 1840)
Micrillus torretassoi (C. Koch, 1934)
Micrillus variceps Assing, 2019
Micrillus virgatus Assing, 2018


== Eksterne lenker ==
(en) Micrillus i Global Biodiversity Information Facility 
(en) Micrillus hos NCBI 
Micrillus – detaljert informasjon på Wikispecies
10 000 kroners-duellen

10 000 kroners-duellen er en svensk-norsk TV-quiz som ble sendt på NRK Fjernsyn i 1967. Programmet var en konkurranse mellom svenske og norske mestere fra Kvitt eller dobbelt. Programledere var Birgitta Sandstedt og Knut Bjørnsen.


== Referanser ==


== Eksterne lenker ==
(no) 10 000 kroners-duellen på NRK TV
Afrika (dokumentarserie)

Afrika er en norsk reisedokumentarserie med Erik Bye som ble sendt på NRK Fjernsyn i 1966. Dokumentaren skilder Byes reise til forskjellige steder i Afrika, deriblant Nigeria og Tanzania. Formålet med reisen var å forsøke å bli kjent med mennesker i ulike land i Afrika og få høre hvordan de lever og hvordan de ser på fremtiden. Serien hadde også fokus på det arbeidet som gjøres i utviklingshjelpens og fredskorpsets regi, særlig med henblikk på Skandinavias innsats. Bye lagde også seks radiokåserier som supplement til serien.


== Referanser ==


== Eksterne lenker ==
(no) Afrika på NRK TV
Igor Smirnov

Igor Nikolajevitsj Smirnov (russisk: И́горь Никола́евич Смирно́в; rumensk: Igor Nicolaevici Smirnov; ukrainsk: І́гор Микола́йович Смірно́в, Ihor Mykolajovytj Smirnov), født 23. oktober 1941 i Petropavlovsk-Kamtjatskij, Den russiske sovjetiske føderative sosialistrepublikk (nåværende Russland) i Sovjetunionen, var president i den moldoviske utbryterrepublikken Transnistria fra 1991 til 2011. Han ble gjenvalgt tre ganger, i 1996, 2001 og 2006, men tapte valget i desember 2011, og ny president ble Jevgenij Sjevtsjuk. Igor Smirnov tillhørte partiet Respublika som han selv hadde vært med å stifte i 1990 og som han også ledet.
Smirnov ble i 2010 oppført på en liste over personer som EUs medlemsstater forpliktet seg til å «vedta nødvendige tiltak for å hindre personene i å foreta innreise eller transitt over sitt territorium.» Dette ble gjort på bakgrunn av Smirnovs motstand mot å få en politisk løsning på Transnistria-problemet i Moldova. 


== Referanser ==
Nes prestegjeld (Agder)

Nes prestegjeld på Agder var et prestegjeld i Agder og Telemark bispedømme.
Elliot Stenmalm

Elliot Stenmalm (født 4. mai 2022 i Växjö) er en svensk håndballspiller, som spiller venstre back for den polske klubben Vive Kielce og det svenske herrelandslaget.Stenmalm representerte Sverige i Ungdoms-EM i håndball 2021 og ble turneringens toppskårer, og ble også tatt ut på «All star»-teamet.Hans bror Philip Stenmalm spiller også håndball.


== Referanser ==
Sápmi Pride

Sápmi Pride er en årlig pridefestival med samisk fokus. Festivalen har som en mål å fremme rettigheter, likestilling og kultur til seksuelle minoriteter og kjønnsminoriteter. Som andre mål har festivalen å skape et permanent fysisk sted hvor regnbuesamer kan treffe hverande og de kan også tilhører til både minoritetsgrupper uten å oppleve minoritetsstress fra ingen av dem.


== Om festivalen ==
Programmet omfatter bl.a. konserter, klubb, seminarer og en prideparade.


== Historie ==
Sápmi Prides historie går tilbake til 16. oktober 2014 da den første festivalen ble arrangert i Kiruna på svensk side. Festivalen har blitt arranger hvert år siden 2014 utenom 2020, da festivalen ble utsatt på grunn av korona-pandemien.


== Vertsbyer ==


== Referanser ==


== Eksterne lenker ==
Sápmi Pride på Facebook 
Sápmi Pride på Instagram
Ungt Entreprenørskap Oslo

Ungt Entreprenørskap Oslo (UE Oslo) er fylkesavdelingen i Oslo til den ideelle organisasjonen Ungt Entreprenørskap.  Avdelingen har sitt hovedkontor i Sentralen, Øvre Slottsgate 3, Oslo. 
UE Oslo har fem hovedsamarbeidspartnere, Oslo kommune, Ferd, Nordea, Elvia og Sparebankstiftelsen DNB.


== Kåringer ==
UE Oslo har en rekke årlige kåringer, Oslomesterskapet, for elevbedrifter, ungdomsbedrifter og studentbedrifter, i tillegg til årets entreprenørskapsskole som har vært utdelt siden 2012. 


=== Årets entreprenørskapsskole i Oslo ===
2012: Majorstuen skole
2014: Foss videregående skole
2015: Kongshavn videregående skole
2016: Kuben videregående skole
2017: Oslo Handelsgymnasium
2019: Hersleb videregående skole
2020: Kongshavn videregående skole
2021: Kuben videregående skole


== Referanser ==


== Eksterne lenker ==
https://www.ue.no/oslo/
Terje Schmitt-Eliassen

Terje Schmitt-Eliassen (født 1976) er en tysk marineoffiser.
Han er kommandør for eskadren 3. Minensuchgeschwader. Schmitt-Eliassen var stabsoffiser ved NATOs overkommando Allied Command Transformation i Norfolk, Virginia og arbeidet siden flere år med strategisk planlegging i Forsvarsdepartementet, før han ble kommandør for 3. Minensuchgeschwader med base i Kiel i 2020. Under den russisk-ukrainske krigen i 2022 ledet han fem krigsskip som ble sendt for å beskytte de baltiske statene mot en mulig russisk invasjon; Schmitt-Eliassen uttalte at han tok «alt som kan svømme» til det som da ble beskrevet som NATOs svakeste ledd ved en mulig konflikt med Russland.


== Referanser ==
Charalampos Tzoulis

Charalampos (Haris) Tzoulis (født 27. desember 1979 i Athen) er overlege og professor i nevrologi og nevrogenetikk. Han er leder for forskningsgruppen Neuromics og meddirektør for Neuro-SysMed senter for klinisk behandling av og forskning på nevrologiske sykdommer, ved Universitetet i Bergen og Haukeland Universitetssykehus, finansiert av  Norges forskningsråd. I 2022 etablerte han K.G. Jebsen-senteret for Parkinsons sykdom, med finansiering fra stiftelsen Kristian Gerhard Jebsen. Senterets overordnede mål er å skape nye muligheter for diagnostikk og behandling av Parkinsons sykdom.


== Bakgrunn ==
I 2010 oppnådde professor Tzoulis sin doktorgrad ved Universitetet i Bergen med prosjektet Clinical and molecular studies of mitochondrial DNA polymerase gamma (POLG) associated disease. Tzoulis er professor i nevrologi og nevrogenetikk ved Klinisk institutt 1 ved Universitetet i Bergen, og har også en bistilling ved Haukeland universitetssykehus. Som en klinisk nevrolog er professor Tzoulis en ekspert på bevegelesforstyrrelser og nevrodegenerasjon, herunder demens og parkinsonisme. Han leder forskningsgruppen Neuromics, som fokuserer på å utforske mitokondrial dysfunksjon sin rolle i Parkinsons sykdom, og gjennom det søke å forbedre pasientdiagnostikk og utvikle nevrobeskyttende behandlinger. Han har blant annet mottatt et karrierestipend fra Helse Vest (2014-2018), et rekrutteringstipend fra Trond Mohn stiftelse (2017-2021) og flere utmerkelser for fremragende forskning (for eksempel Falchs Juniorpris i 2018).


=== Neuro-SysMed ===
Professor Tzoulis er Neuro-SysMeds meddirektør, leder for nevrodegenerasjonsforskning og Principal Investigator for Parkinsons sykdom.


== Referanser ==
Filippinerdue

Filippinerdue (Streptopelia dusumieri) er en monotypisk art i duefamilien (Columbidae), der den inngår i slekta Streptopelia. Arten er opprinnelig endemisk til Filippinene, men fugler ble på 1950- og 1960-tallet ble observert på Nord-Borneo og de er dessuten introdusert til både Guam og de nordlige Marianene.
Arten har i senere år vært i rask nedgang, som følge av sterk konkurranse lokalt med perlekragedue (S. chinensis) og gråhodedue (S. tranquebarica). Den regnes derfor som sårbar.


== Taksonomi ==
Arten ble inntil ganske nylig regnet som konspesifikk med jomfrudue (S. bitorquata).


== Biologi ==
Filippinerdua blir 30–33 cm lang og veier typisk 145,5–173,7 g. Fjærdrakten er mattere og blekere enn jomfruduas. Hodet er rosagrått og nakkeklaven mørkegrå med grønnaktig glans, med hvite utydelige kanter, og ei grå på panne og krone strekker seg til øredekkerne og halsen; bakhalsen under nakkeklaven er fylt med et rust eller kobberaktig skjær og skiller klaven fra den mørke jordbrune overdelen (som er noe blekere enn hos jomfrudua). Brystet er mer rosalilla, buk- og undergumpdekkerne er kremhvite, og underhale mer omfattende svartaktig ved basen. Øynene har brun til oransje-brun iris.Arten trives i åpen landskap med gressletter og jordbruksland med spredte trær og kratt. Introduserte populasjoner forekommer også i urbane områder, og observasjoner fra Sabah og Sarawak nord på Borneo bekrefter at enten introduserte eller tilfeldig besøkende fugler opptrer i mangrover.På Filippinene hekker arten i mars–mai. Redet bygges 1–7 m over bakken, typisk i lave trær i kantsonen mot åpent landskap, fiskedammer og mangrover. Redet er en spinkel struktur av kvister ordnet på gaffelen til en horisontal gren. Hunnen legger normalt 2–3 hvite egg, men lite er ellers kjent om eggleggingen og tiden etter klekking.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).

Columbiformes, duefugler
Columbidae, duefamilien
Columbinae
Columbini
Streptopelia
S. turtur, turteldue
S. lugens, rustvingedue
S. hypopyrrha, rosenbukdue
S. orientalis, mongolturteldue
S. bitorquata, jomfrudue
S. dusumieri, filippinerdue (monotypisk)
S. decaocto, tyrkerdue
S. roseogrisea, saheldue
S. reichenowi, elvedue
S. decipiens, klagedue
S. semitorquata, rødøyedue
S. capicola, savannedue
S. vinacea, vindue
S. tranquebarica, gråhodedue
S. picturata, umbradue
S. chinensis, perlekragedue
S. senegalensis, palmedue


== Referanser ==


== Eksterne lenker ==
(en) filippinerdue i Global Biodiversity Information Facility 
(no) filippinerdue hos Artsdatabanken 
(en) filippinerdue hos NCBI 
(en) Kategori:Streptopelia dusumieri – bilder, video eller lyd på Wikimedia Commons 
Streptopelia dusumieri – detaljert informasjon på Wikispecies